section_heading: Izvedbena djela
paragraph_text: Projekt „Sad Sam Lucky“ nastaje 2011. godine u seriji radova SaD SaM, u suradnji s dramaturgom Goranom Ferčecom, glazbenikom Lukom Prinčićem i scenografom Mauricijem Ferlinom. Ovom prilikom Ferlin koristi poeziju i život slovenskog pjesnika Srečka Kosovela kao ishodišne točke u istraživačkom procesu. Kosovelova melankolična i ispovjedna poezija nastala između surovih atmosfera slovenskog krasa i egzistencijalne krize kao posljedice prvog svjetskog rata, širokim koracima prolazeći kroz impresionizam, simbolizam, ekspresionizam i konstruktivizam, fizički napada jezik u pokušaju da mu pronađe idealnu formu, onu koja je više od poezije same. Upravo ti fizički nasrtaji na jezik, to radikalno koreografiranje jezikom, formiraju konkretnu partituru kojom se koristi Ferlin u svom istraživačkom procesu. Opetovanim dramaturškim iščitavanjem Kosevelove poezije oformila se kritična masa pjesničkih slika, pojmova, značenja i afekata koji svojom akumulacijom izazivaju potrebu za reprezentacijom u nekom drugom obliku fizičnosti. Rad je nastao u produkciji Rencontres chorégraphiques internationales de Seine-Saint-Denis, Centre National de la Danse – Paris, i koprodukciji Zagrebačko plesnog centra i Zavoda Emanat – Ljubljana.<ref>http://www.plesnicentar.info/hr/predstave/arhiva/365-sad-sam-lucky Zagrebački plesni centar